วิธีการ Install Webmin บน Ubuntu Server 12.04

Webmin คือ เป็นเว็บแอปพลิเคชันที่ช่วยในการจัดการระบบในระบบปฏิบัติการต่าง ๆ ในตระกูลยูนิกซ์ โดยการใช้จะทำผ่านเว็บเบราว์เซอร์เช่น Internet Explorer ส่วนใหญ่ของเว็บมินพัฒนาด้วยภาษาเพิร์ล และทำงานร่วมกับเว็บเซิร์ฟเวอร์ มักใช้ TCP พอร์ตหมายเลข 10000 ในการติดต่อ และสามารถใช้โพรโทคอล SSL ถ้ามีโปรแกรม OpenSSL ติดตั้งไว้แล้ว โครงสร้างภายในเป็นลักษณะโมดูล ซึ่งมีส่วนติดต่อไปยังไฟล์เก็บการตั้งค่าและอีกส่วนไปยังเซิร์ฟเวอร์เว็บมิน โครงสร้างนี้มีความยืดหยุ่น ผู้ที่สนใจสามารถเพิ่มเติมขีดความสามารถใหม่ โดยการเขียนส่วนเสริมเพิ่มเองได้ Webmin ยังยอมให้ควบคุมเครื่องหลายเครื่องพร้อมกัน [ที่มา th.wikipedia.org]

ขั้นตอนแรกในการลง Webmin นั้น ให้เปิด Terminal ขึ้นมาแอด Source ต้นทางการดาวน์โหลดโปรแกรม และอัพเดทโปรแกรม ถ้าหากไม่มีขั้นตอนนี้ก็จะไม่สามารถลงตัว Webmin ได้ โดยใช้คำสั่ง $sudo nano /etc/apt/sources.list

เมื่อกดแล้วจะขึ้นหน้า code ของ sources.list ให้กดแป้นลูกศรลง ให้ลงมาจนกระทั่งบรรทัดสุดท้าย แล้วกด enter เพื่อขึ้นบรรทัดใหม่ แล้วให้ใส่คำสั่งดังต่อไปนี้

deb http://download.webmin.com/download/repository sarge contrib

deb http://webmin.mirror.somersettechsolutions.co.uk/repository sarge contrib

เมื่อใส่คำสั่งเสร็จแล้วให้กด Ctrl+O และกด enter เพื่อเขียน code ทับไฟล์เก่า

ต่อมาให้ใช้คำสั่ง เพื่อดาวน์โหลด key ในการ install webmin $wget http://www.webmin.com/jcameron-key.asc

เมื่อโหลดแล้วให้ใช้คีย์ ด้วยคำสั่ง $sudo apt-key add jcameron-key.asc

เมื่อขึ้น OK แล้ว ขั้นตอนถัดมาให้ใช้คำสั่งอัพเดท เพื่ออัพเดท Source Webmin ให้เป็นเวอร์ชั่นล่าสุด โดยใช้คำสั่ง $sudo apt-get update

เมื่ออัพเดทเสร็จเรียบร้อย ขั้นตอนต่อไปนี้จะเป็นการลงตัวโปรแกรม ใช้คำสั่ง $sudo apt-get install webmin

เมื่อขึ้น command promp จะเป็นการลงโปรแกรมเสร็จเรียบร้อย

ขั้นตอนการใช้งาน webmin

ตัว webmin นั้น เรียกใช้ผ่าน web browser จากตัวอย่างจะเป็น firefox โดยไปที่ช่องกรอก url ให้ใส่

https://{IP Adress ที่ลง webmin ตัวอย่าง 192.168.42.131}:10000 Example : https://192.168.42.131:10000

จากนั้นให้คลิ๊กซ้ายที่ปุ่ม I Understand the Risks > Add Exception… เพื่อเป็นการเพิ่มใบผ่านเข้าหน้าเว็บ

จากนั้นจะขึ้น popup เพื่อบอกรายละเอียดต่างๆ ขั้นตอนนี้ให้กดปุ่ม Confirm Security Exception เพื่อยืนยัน

เมื่อยืนยันเสร็จแล้วจะขึ้นหน้า Login ของ Webmin ในการ login นี่จะใช้ User&Password ที่ใช้ login server เมื่อ login แล้วจะขึ้นหน้า GUI ดังภาพ